NORAKSTS

|  |  |
| --- | --- |
| 27.10.2016. | Nr.13/11 |

**BŪVJU NOJAUKŠANA  
SPORTA IELĀ 2B UN ZEMGALES PROSPEKTĀ 17C, JELGAVĀ**

(ziņo I.Škutāne)

**Atklāti balsojot: PAR – 12** (R.Vectirāne, A.Rublis, J.Strods, V.Ļevčenoks, I.Jakovels, J.Bacāns, V.Grigorjevs, A.Garančs, D.Olte, M.Buškevics, A.Tomašūns, S.Šlegelmilhs), **PRET-** nav, **ATTURAS** – nav,

Jelgavas pilsētas dome 2016.gada 26.maijā pieņēma lēmumu Nr.6/9 „Nekustamā īpašuma Sporta ielā 2B un Zemgales prospektā 19A, Jelgavā, iznomāšana SIA „Jelgavas tirgus” ”, ar kuru nolēma iznomāt SIA “Jelgavas tirgus” (reģistrācijas Nr.43603007966) tirgus attīstībai un saimnieciskās darbības veicināšanai Jelgavas pilsētas pašvaldības nekustamos īpašumus Sporta ielā 2B, Jelgavā (zemes vienības kadastra apzīmējums 0900 006 0393) ar kopējo platību 11194 m2 un Zemgales prospektā 19A, Jelgavā (zemes vienības kadastra apzīmējums 0900 006 0172) ar kopējo platību 27444 m2.

2016.gada 1.augustā starp Jelgavas pilsētas domi un SIA “Jelgavas tirgus” uz laiku līdz 2046.gada 26.maijam noslēgti zemes nomas līgumi par zemesgabalu Sporta ielā 2B un Zemgales prospektā 19A, Jelgavā nomu.

Zemes vienība Sporta ielā 2B, Jelgavā 11194 m2 platībā Jelgavas tiesas Zemesgrāmatu nodaļā reģistrēta uz Jelgavas pilsētas pašvaldības vārda (nodalījuma Nr.100000557615). Uz minētā zemesgabala atrodas Jelgavas pilsētas pašvaldībai piederošas būves ar kadastra apzīmējumu 0900 006 0099 012 (noliktava) un kadastra apzīmējumu 0900006 0099 013 (tualete).

Zemes vienība Zemgales prospektā 19A, Jelgavā 27444 m2 platībā Jelgavas tiesas Zemesgrāmatu nodaļā reģistrēta uz Jelgavas pilsētas pašvaldības vārda (nodalījuma Nr.100000480241). Uz minētā zemesgabala atrodas Jelgavas pilsētas pašvaldībai piederoša būve ar adresi Zemgales prospekts 17C, Jelgava un kadastra apzīmējumu 0900 006 0326 021 (garāža), kas Jelgavas tiesas Zemesgrāmatu nodaļā reģistrēta uz Jelgavas pilsētas pašvaldības vārda (nodalījuma Nr.100000489073).

Lai zemesgabalus Sporta ielā 2B, Jelgavā un Zemgales prospektā 19A, Jelgavā varētu izmantot jaunizveidojamā pārtikas un nepārtikas preču tirgus attīstībai un saimnieciskās darbības veicināšanai, uz minētajiem zemesgabaliem esošās būves ir nepieciešams nojaukt.

Saskaņā ar likuma ”Par pašvaldībām” 14.panta otrās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu,

**JELGAVAS PILSĒTAS DOME NOLEMJ:**

1. Nojaukt Jelgavas pilsētas pašvaldības nekustamajā īpašumā Sporta ielā 2B, Jelgavā ietilpstošās būves:
   1. būvi ar kadastra apzīmējumu 0900 006 0099 012 (noliktava);
   2. būvi ar kadastra apzīmējumu 0900 006 0099 013 (tualete).
2. Nojaukt Jelgavas pilsētas pašvaldībai piederošo nekustamo īpašumu Zemgales prospektā 17C, Jelgavā - būvi ar kadastra Nr.0900 506 0021 (kadastra apzīmējums 0900 006 0326 021-garāža).
3. Pilnvarot SIA "Jelgavas tirgus" (reģistrācijas Nr. 43603007966, juridiskā adrese Uzvaras iela 56, Jelgava, LV 3007) veikt nepieciešamās darbības lēmuma 1. un 2.punktā minēto būvju nojaukšanai, atbilstoši normatīvo aktu prasībām.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 27.oktobrī